《饯宋承旨潜溪先生致仕归金华七首 其三》
明代·孙蕡

承恩初入词林日，亦得叨陪侍从班。云影九重开凤阁，天光咫从近龙颜。

彤闱侍读青春暖，彩笔题诗白日闲。此去定酬优老愿，软轮游遍浙东山。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。